เปิดตัว มหาวิชชาลัยบ้านแฮดสร้างความเท่าเทียม แห่งแรกของอีสาน ที่ขอนแก่น
เมื่อเวลา 10.00 น. วันที่ 28 พฤษภาคม ที่ห้องประชุมเทศบาลตำบลบ้านแฮด อำเภอบ้านแฮด จังหวัดขอนแก่น สำนักงานกองทุนสนับสนุนการสร้างเสริมสุขภาพ (สสส.) โดยสำนักสนับสนุนสุขภาวะชุมชน ร่วมกับจังหวัดขอนแก่น และภาคีเครือข่าย ศูนย์วิจัยและพัฒนาระบบสุขภาพชุมชน (ศวช.) คณะพยาบาลศาสตร์ มหาวิทยาลัยขอนแก่น ศูนย์สนับสนุนทางวิชาการภาค (ศวภ.) และอัตถจริยา จัดเวทีสุดยอดผู้นำชุมชนท้องถิ่นพื้นที่อีสาน มหาวิชชาลัยกลไกสร้างความเท่าเทียม-ยั่งยืน เพื่อสร้างการเรียนรู้ขบวนการเพิ่มขีดความสามารถชุมชนท้องถิ่น ให้ทำหน้าที่เป็น กลไก ขับเคลื่อนการพัฒนาแบบมุ่งเป้าไปสู่การสร้างความเท่าเทียมและมีความยั่งยืน,โดยมีปฏิบัติการของชุมชนในพื้นที่รับผิดชอบเทศบาลตำบลบ้านแฮด เป็นผู้สร้างการเรียนรู้ให้กับผู้เข้าร่วมเวที พร้อมเปิดตัวมหาวิชชาลัยบ้านแฮดสร้างความเท่าเทียม โดยมี นายปานทอง สระคูพันธ์ รองผู้ว่าราชการจังหวัดขอนแก่น เป็นประธานในพิธี โดยมีผู้เข้าร่วมกิจกรรมทั้งหมด 500 คน,ทั้งนี้ นายธวัชชัย ฟักอังกูร ประธานคณะกรรมการบริหารแผน คณะที่ 3 สสส. กล่าวปาฐกถาพิเศษ สุดยอดองค์ความรู้ สุดยอดผู้นำ ว่า การพัฒนาสุขภาวะเครือข่ายร่วมสร้างชุมชนท้องถิ่นน่าอยู่ สสส. มุ่งลดปัจจัยเสี่ยงสุขภาพ เพิ่มปัจจัยเสริมสุขภาวะ สู่เป้าหมายการพัฒนาที่ยั่งยืน มุ่งพัฒนาชุมชนให้มีความเข้มแข็งเพื่อเป็นรากฐานของประเทศ สิ่งสำคัญของการพัฒนาสุขภาวะเครือข่ายร่วมสร้างชุมชนท้องถิ่นน่าอยู่ คือต้องสร้างผู้นำในชุมชน เพราะทุกการเปลี่ยนแปลงจะเกิดขึ้นได้ต้องมีผู้นำ ซึ่งจะต้องนำทั้งความคิดและปัญญา ชาวบ้านให้การยอมรับ ศรัทธา และเป็นตัวอย่างที่ดีในการปฏิบัติจนเกิดผล การขับเคลื่อนภารกิจด้านสุขภาวะจึงจะประสบผลสำเร็จ,ขณะที่การจัดเวทีสุดยอดผู้นำชุมชนท้องถิ่นพื้นที่อีสาน ถือเป็นการสร้างการเรียนรู้ขบวนการเพิ่มขีดความสามารถชุมชนท้องถิ่นให้ทำหน้าที่เป็น กลไก ขับเคลื่อนการพัฒนาแบบมุ่งเป้าไปสู่การสร้างความเท่าเทียมและมีความยั่งยืน โดยมีปฏิบัติการของชุมชนในพื้นที่รับผิดชอบเทศบาลตำบลบ้านแฮดเป็นผู้สร้างการเรียนรู้ให้กับผู้เข้าร่วมเวที รวมถึงให้เห็นบทบาทของเทศบาลตำบลบ้านแฮดในการทำหน้าที่ มหาวิชชาลัยบ้านแฮดสร้างความเท่าเทียม ,ด้าน ดร.ศิริพงษ์ อรุณเดชาชัย นายกเทศมนตรีเทศบาลตำบลบ้านแฮด กล่าวว่า เทศบาลตำบลบ้านแฮดได้ใช้พื้นที่ในเขตเทศบาลจัดตั้ง มหาวิชชาลัยบ้านแฮดสร้างความเท่าเทียม ให้เป็นพื้นที่สร้างการเรียนรู้ ไม่ว่าจะเป็นด้านเศรษฐกิจ สิ่งแวดล้อม สังคม สุขภาพ และระบบการเมืองการปกครอง โดยผ่านฐานการเรียนรู้ต่างๆ ไม่ว่าจะเป็นตัวคนที่มีความสามารถในด้านใดด้านหนึ่ง, ครอบครัวที่เป็นต้นแบบ, ระดับหมู่บ้านที่เป็นหมู่บ้านจัดการตนเองได้ และเป็นแหล่งเรียนรู้ใน มหาวิชชาลัยบ้านแฮด ที่เป็นสถานที่เรียนรู้ประมาณ 50 กว่าแหล่ง ที่มีเนื้องานประมาณ 122 เนื้องาน ที่จะเป็นห้องเรียนรู้ทางสังคมให้องค์กร กลุ่มต่างๆ ได้เข้ามาสร้างการเรียนรู้ ซึ่งเป็นแห่งที่สามของประเทศไทย และเป็นแห่งแรกในภาคอีสาน,โดยมหาวิชชาลัยบ้านแฮด จะมีกำหนดหลักสูตรในการถ่ายทอดที่มีอยู่ใน 4 หมวด รวมแล้ว 13 - 14 วิชา โดยมีวิชาหลักในเรื่องของการสร้างการเรียนรู้ วิชาสร้างการมีส่วนร่วม วิชาเรื่องของธรรมาภิบาล ทุกคนที่เข้ามาแลกเปลี่ยนเรียนรู้ในมหาวิชชาลัยบ้านแฮดจะต้องผ่านการเรียนรู้ในสามวิชาดังกล่าว จากนั้นก็จะเข้าไปเรียนต่อในเรื่องเรียนรู้เรื่องการเหลื่อมล้ำ การสร้างนวัตกรรม
ขอนแก่น เปิดตัว มหาวิชชาลัยบ้านแฮดสร้างความเท่าเทียม แห่งแรกของอีสาน สร้างการเรียนรู้ ขบวนการเพิ่มขีดความสามารถชุมชนท้องถิ่น 
มหาวิชชาลัยบ้านแฮดสร้างความเท่าเทียม,ขอนแก่น,สสส.,อีสาน,ชุมชนท้องถิ่น,ปาฐกถาพิเศษ,ข่าวทั่วไป